# **DECIZIA ETAPEI DE ÎNCADRARE**

## **Nr. 7359 din 06.11.2017**

PROIECT

Ca urmare a solicitării de emitere a acordului de mediu adresate de **TYMBARK MASPEX ROMANIA**, cu sediul în Vălenii de Munte, str. Ștefan ce Mare, nr. 38-40 , județul Prahova, , înregistrată la APM Giurgiu cu nr. 7359/11.09.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.11.2017, că proiectul „Desfiinţare corp C1” propus a fi amplasat în municipiul Giurgiu, şos. Bucureşti, km 5, CF 30456, nr. cad. 30456, judeţul Giurgiu, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10b);

1. *Caracteristicile proiectului:*
2. mărimea proiectului
3. Proiectul presupune demolarea unei clădiri nefuncţionale şi deterioratecu suprafaţa de 6049 mp. Construcţia este din beton şi zidărie din cărămidă. Pentru a se desfiinţa se va ud cu jet de apă, iar demolarea se va face prin tăiere cu foarfecă specială pentru astfel de operaţii. Prin aceeaşi metodă vor fi tăiate şi sparte platformele betonate. Betonul rezultat se va concasa. Molozul rezultat se va strânge constituindu-se depozit pe terenul amplasamentului şi se va transporta cu autocamioane prevăzute cu prelată împotriva pierderilor accidentale la punctul de colectare specializat, în baza unui contract de prestări servicii încheiat cu o societate specializată în preluarea şi prelucrarea deşeurilor de acest tip. Metalul se va tăia cu foarfece şi aparat oxiacetilenic şi se va transporta către firme specializate pentru reciclare metal. După demontare, sticla, lemnul şi izolaţiile bituminoase se vor transporta la punctul de colectare al societăţii specializate în preluarea şi prelucrarea deşeurilor de acest tip.
4. cumularea cu alte proiecte – nu există un impact cumulativ cu alte proiecte, cu efecte semnificative asupra mediului;
5. utilizarea resurselor naturale – nu este cazul;
6. producţia de deşeuri - deşeurile generate pe amplasament în timpul realizării investiţiei se vor colecta controlat, pe categorii şi vor fi gestionate de unităţi abilitate;
7. emisiile poluante, inclusiv zgomotul şi alte surse de disconfort – lucrările şi măsurile prevăzute în proiect nu vor afecta semnificativ factorii de mediu: aer, apă, sol/subsol, aşezări umane;
8. riscul de accident – prin soluţiile constructive adoptate şi un management corespunzător proiectul nu va implica riscuri majore pentru sănătatea umană şi mediu.
9. *Localizarea proiectelor:*

2.1. utilizarea existentă a terenului – conform certificatului de urbanism nr. 337/11.07.2017 emis de Primăria Municipiului Giurgiu, terenul pe care se va realiza investiţia este situat în intravilanul localităţii;

2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede – obiectivul nu este amplasat în zone umede;
2. zonele costiere – obiectivul nu este amplasat în zone costiere;
3. zonele montane şi cele împădurite – obiectivul nu este amplasat în zone montane;
4. parcurile şi rezervaţiile naturale – nu este cazul;
5. ariile clasificate sau zonele protejate prin legislaţia în vigoare – nu este cazul;
6. zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III- a – zone protejate, zonele de protecţie instituite conform prevederilor Legii apelor nr. [107/1996](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare şi Hotărârea Guvernului nr. [930/2005](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică – nu este cazul;
7. ariile în care standardele de calitate a mediului stabilite de legislaţie au fost deja depăşite – nu au fost înregistrate astfel de situaţii;
8. ariile dens populate – proiectul se va realiza în intravilanul comunei Bolintin Deal, în zonă industrială;
9. peisajele cu semnificaţie istorică, culturală şi arheologică – nu este cazul.
10. *Caracteristicile impactului potenţial:*
11. extinderea impactului: aria geografică şi numărul persoanelor afectate – doar în limitele amplasamentului;
12. natura transfrontieră a impactului – nu este cazul;
13. mărimea şi complexitatea impactului – impact probabil pentru că se măreşte cantitatea de emisii, dar nesemnificativ atât în situaţia anterioară realizării proiectului cât şi după realizarea acestuia;
14. probabilitatea impactului – impactul cu probabilitate redusă;
15. durata, frecvenţa şi reversibilitatea impactului – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta.

Pe parcursul derulării procedurii de reglementare, publicul interesat de proiectul propus a fost informat de către A.P.M. Giurgiu şi S.C. SOLARIS PLANT S.R.L., după cum urmează:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **S.C. TYMBARK MASPEX ROMANIA S.R.L.**  **– titulară proiect –** | **Participări ale publicului în procedura derulată** |
| Solicitare acord de mediu | Afişare pe pagina web în data de 25.09 | Ziarul „Jurnalul Giurgiuvean” din 26.10 şi afişare la sediul Primăriei Municipiului Giurgiu în data de 25.10.2017 | Nu s-au înregistrat comentarii, contestaţii din partea publicului şi nu s-au înregistrat solicitări privind consultarea documentaţiei. |
| Etapa de încadrare | - | - |

II. Motivele care au stat la baza luării deciziei etapei de încadrare în procedura de evaluare adecvată sunt următoarele - în etapa de evaluare iniţială s-a luat decizia nedemarării procedurii de evaluare adecvată întrucât amplasamentul nu se află situat în arii protejate, parcuri/rezervaţii naturale.

**Condiţiile de realizare a proiectului:**

* ***Protecţia calităţii apelor -*** se vor respecta prevederile Legii Apelor nr. 107/1996 cu modificările şi completările ulterioare.
* ***Protecţia calităţii aerului:***

Sursa posibilă de poluare a aerului o reprezintă praful ce se realizează în urma dezafectării halei.

* se vor lua măsuri de reducere a nivelului de praf pe durata demolării;
* se vor respecta standardele de calitate a aerului ambiental în orice condiţii atmosferice.

Vor fi respectate prevederile Legii nr. 104/2011 privind calitatea aerului înconjurător şi STAS 12574-87 privind condiţiile de calitate a aerului în zonele protejate.

* ***Protecţia împotriva zgomotului şi vibraţiilor -*** se vor respecta prevederile STAS 10009-88 privind protecţia împotriva zgomotului şi vibraţiilor şi prevederile Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei.
* ***Protecţia solului şi subsolului:***

Surse posibile de poluare a solului:

* deşeuri depozitate necorespunzător;
* pierderi accidentale de ulei de la autovehicule şi utilaje.

Se vor evita deversările accidentale de produse şi deşeuri care pot polua solul şi implicit migrarea poluanţilor în mediul geologic; în cazul în care se produc, se impune eliminarea deversărilor accidentale, prin îndepărtarea urmărilor acestora şi restabilirea condiţiilor anterioare producerii deversărilor;

* ***Depozitarea deşeurilor***

Tipuri de deşeuri: oţel-carbon, zidărie, beton, lemn, tablă cutată, etc.

Gestionarea colectării şi evacuării deșeurilor şi resturilor de orice natură se va face strict în conformitate cu legislația în vigoare. Operatorul activităţii are obligaţia evitării producerii deşeurilor, în cazul în care aceasta nu poate fi evitată, valorificarea lor, iar în cazul de imposibilitate tehnică şi economică, neutralizarea şi eliminarea acestora, evitându-se sau reducându-se impactul asupra mediului. Deşeurile vor fi transportate de pe amplasament la destinaţie într-o manieră care nu va afecta negativ mediul şi în acord cu legislaţia naţională şi europeană.

Gestionarea tuturor categoriilor de deşeuri se va realiza cu respectarea strictǎ a prevederilor Legea nr. 211/2010 privind regimul deseurilor. Deşeurile vor fi colectare şi depozitate temporar pe tipuri şi categorii, fǎrǎ a se amesteca.

*Organizarea de şantier* şi managementul lucrărilor au în vedere afectarea suprafeţei de teren numai în limitele arealului construit. Respectarea normelor de intreţinere şi reglare a parametrilor tehnici de functionare a echipamentelor utilizate limitează impactul acestora asupra mediului. Realizarea organizarii de santier se va realiza cu respectarea:

* suprafeţelor ocupate de împrejmuiri şi constructiilor provizorii prevăzute;
* dotarea cu utilaje care să nu conducă, în funcţionare, la depăşirea nivelului de zgomot admis de normativele in vigoare;
* asigurarea colectării selective a deşeurilor şi evacuării ritmice a acestora de pe amplasament.

*Lucrări de refacere a amplasamentului:*

* lucrări de nivelare a terenului (unde este cazul);
* terenul ocupat de lucrări provizorii va fi curăţat.
* ***Alte condiţii:***
* respectarea legislaţiei de mediu în vigoare şi a actelor normative ce vor apărea ulterior eliberării prezentei;
* respectarea condiţiilor impuse prin actele de reglementare obţinute de la celelalte instituţii abilitate;
* materialele necesare realizării investiţiei se vor depozita în locuri marcate, iar după terminarea lucrărilor se vor elibera suprafeţele ocupate;
* deşeurile reciclabile vor fi predate la unităţi autorizate;
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu când apar elemente noi neprecizate în documentaţie în vederea revizuirii prezentului act;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;
* la finalizarea proiectului se va anunţa Garda Naţională de Mediu – Serviciul Comisariatul Judeţean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135/2010.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.